ระเบียบกระทรวงสาธารณสุข ว่าด้วยบุคคลซึ่งกระทรวง ทบวง กรม กรุงเทพมหานคร เมืองพัทยา องค์การบริหารส่วนจังหวัด เทศบาล สุขาภิบาล องค์การบริหารส่วนท้องถิ่นอื่น ที่รัฐมนตรีประกาศกำหนดหรือสภากาชาดไทย มอบหมายให้ประกอบโรคศิลปะสาขาจิตวิทยาคลินิก ในความควบคุมของเจ้าหน้าที่ซึ่งเป็นผู้ประกอบโรคศิลปะ สาขาจิตวิทยาคลินิก หรือผู้ประกอบวิชาชีพเวชกรรม พ.ศ. 2559

ระเบียบกระทรวงสาธารณสุข

ระเบียบกระทรวงสาธารณสุข
ว่าด้วยบุคคลซึ่งกระทรวง
ทบวง กรม กรุงเทพมหานคร เมืองพัทยา องค์การบริหารส่วนจังหวัด
เทศบาล สุขาภิบาล
องค์การบริหารส่วนท้องถิ่นอื่น ที่รัฐมนตรีประกาศกำหนดหรือสภากาชาดไทย
มอบหมายให้ประกอบโรคศิลปะสาขาจิตวิทยาคลินิก
ในความควบคุมของเจ้าหน้าที่ซึ่งเป็น
ผู้ประกอบโรคศิลปะ
สาขาจิตวิทยาคลินิก หรือผู้ประกอบวิชาชีพเวชกรรม
พ.ศ. ๒๕๕๙

อาศัยอำนาจตามความในมาตรา
๗ วรรคหนึ่งและมาตรา ๓๐ (๕) แห่งพระราชบัญญัติการประกอบโรคศิลปะ พ.ศ. ๒๕๔๒
รัฐมนตรีว่าการกระทรวงสาธารณสุขออกระเบียบไว้ ดังต่อไปนี้

ข้อ
๑  ระเบียบนี้เรียกว่า ระเบียบกระทรวงสาธารณสุข
ว่าด้วยบุคคลซึ่งกระทรวง ทบวง กรม กรุงเทพมหานคร เมืองพัทยา
องค์การบริหารส่วนจังหวัด เทศบาล สุขาภิบาล องค์การบริหารส่วนท้องถิ่นอื่น
ที่รัฐมนตรีประกาศกำหนดหรือสภากาชาดไทย มอบหมายให้ประกอบโรคศิลปะ สาขาจิตวิทยาคลินิก
ในความควบคุมของเจ้าหน้าที่ซึ่งเป็นผู้ประกอบโรคศิลปะ สาขาจิตวิทยาคลินิก หรือผู้ประกอบวิชาชีพเวชกรรม
พ.ศ. ๒๕๕๙

ข้อ
๒[๑]  ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓  ในระเบียบนี้
บุคคล หมายความว่า ผู้ที่ผ่านการศึกษาและฝึกอบรมหลักสูตรที่เกี่ยวกับการประกอบโรคศิลปะ
สาขาจิตวิทยาคลินิก
ที่คณะกรรมการวิชาชีพสาขาจิตวิทยาคลินิกกำหนดจากสถาบันหรือองค์กรที่คณะกรรมการวิชาชีพสาขาจิตวิทยาคลินิกรับรอง
เจ้าหน้าที่ หมายความว่า ข้าราชการ พนักงานราชการ
พนักงานหรือลูกจ้าง สังกัดกระทรวง ทบวง กรม กรุงเทพมหานคร เมืองพัทยา
องค์การบริหารส่วนจังหวัด เทศบาล สุขาภิบาล องค์การบริหารส่วนท้องถิ่นอื่น
ที่รัฐมนตรีประกาศกำหนด หรือสภากาชาดไทย
ผู้ประกอบวิชาชีพเวชกรรม หมายความว่า
ผู้ประกอบวิชาชีพเวชกรรม ตามกฎหมายว่าด้วยวิชาชีพเวชกรรม
ควบคุม หมายความว่า การดูแลหรือกำกับดูแล

ข้อ
๔  บุคคลซึ่งได้รับมอบหมายจากกระทรวง
ทบวง กรม กรุงเทพมหานคร เมืองพัทยา องค์การบริหารส่วนจังหวัด เทศบาล สุขาภิบาล
องค์การบริหารส่วนท้องถิ่นอื่น ที่รัฐมนตรีประกาศกำหนด
หรือสภากาชาดไทยจะทำการประกอบโรคศิลปะสาขาจิตวิทยาคลินิกได้เฉพาะ
(๑)
ตามที่กำหนดในระเบียบนี้
(๒)
เป็นการปฏิบัติราชการตามหน้าที่หรือตามที่ได้รับมอบหมาย
(๓)
ต้องอยู่ในความควบคุมของเจ้าหน้าที่ซึ่งเป็นผู้ประกอบโรคศิลปะสาขาจิตวิทยาคลินิก หรือผู้ประกอบวิชาชีพเวชกรรม

ข้อ
๕  ให้บุคคลที่กระทรวง ทบวง กรม
กรุงเทพมหานคร เมืองพัทยา องค์การบริหารส่วนจังหวัด เทศบาล สุขาภิบาล
องค์การบริหารส่วนท้องถิ่นอื่น ที่รัฐมนตรีประกาศกำหนด หรือสภากาชาดไทยมอบหมายให้ทำการประกอบโรคศิลปะสาขาจิตวิทยาคลินิก
ในความควบคุมของเจ้าหน้าที่ซึ่งเป็นผู้ประกอบโรคศิลปะสาขาจิตวิทยาคลินิกหรือผู้ประกอบวิชาชีพเวชกรรมได้
ดังต่อไปนี้
(๑)
การตรวจวินิจฉัยทางจิตวิทยาคลินิก
(๒)
การบำบัดทางจิตวิทยาและการฟื้นฟูสภาพจิตใจ
(๓)
การประยุกต์จิตวิทยาคลินิกเข้าสู่งานด้านสุขภาพจิตชุมชนและศาสตร์อื่น ๆ
ที่เกี่ยวข้อง
การประกอบโรคศิลปะ
(๑) ถึง (๓) ให้เป็นไปตามหลักเกณฑ์ที่คณะกรรมการวิชาชีพสาขาจิตวิทยาคลินิกกำหนด

ข้อ
๖  ในกรณีที่มีปัญหาในการปฏิบัติตามระเบียบนี้ให้ปลัดกระทรวงสาธารณสุขเป็นผู้วินิจฉัยชี้ขาด

ประกาศ
ณ วันที่ ๓๐ พฤศจิกายน พ.ศ. ๒๕๕๙
ปิยะสกล
 สกลสัตยาทร
รัฐมนตรีว่าการกระทรวงสาธารณสุข

ปริยานุช/จัดทำ
๒๑ ธันวาคม
๒๕๕๙

ชวัลพร/ตรวจ
๑๐ มกราคม ๒๕๖๐

[๑] ราชกิจจานุเบกษา
เล่ม ๑๓๓/ตอนพิเศษ ๒๙๗ ง/หน้า ๑/๑๙ ธันวาคม ๒๕๕๙